Det vrimler ikke med aktivitetstilbud for de hjemsendte skolebørn på grund af coronanedlukningen. De seneste par uger har mange børn i Sæby dog for en stund lagt Ipad’en til side. I stedet er de nemlig gået på stenjagt.

Syv sten, hver i sær med et motiv og et bogstav, danner ramme for weekendens underholdning. Stenjagten er i fuld gang i Sæby Stenene er fordelt på forskellige lokationer i byen, og illustrationen derpå er et pejlemærke for, hvorhenne den efterfølgende sten gemmer sig. Familien Thygesen og familien Stenfeldt er blandt de familier, der er sprunget i vintertøjet. Og Lauritz Stenfeldt er godt tilfreds med, at der trods alt sker lidt her i coronanedlukningen. – Det er sjovt nok, fordi hvis man ikke kan komme ud at spille fodbold eller noget andet, så kan man lave det her. Initiativtager bag projektet er Charlotte Rømming. - Jeg havde lidt ondt af alle de børn, der sidder hjemme, og bliver hjemmeskolet. Derfor tænkte jeg, hvordan kan vi lige få dem ud og se lidt af alle de smukke ting i byen, og få lidt motion og frisk luft? Klog på byens seværdigheder Stenjagten rundt i Sæby giver ikke bare adspredelse og frisk luft, men også anledning til at blive lidt klogere på byen - for eksempel Jernkilden. - Så kan man få en snak om de her ting og se vores egne seværdigheder. Det er nogen gange, at vi er dårligere til at se, hvad vi har lige foran næsen, forklarer Charlotte Rømming. De syv bogstaver fra hver post danner et helt særligt ord, som deltagerne af jagten skal gætte til sidst. Gætter man rigtigt, er man med i lodtrækningen om nogle fine præmier. - Det er i hvert fald et ord, som vi alle sammen er, der bor lige her. Og så siger jeg ikke mere, afslutter Charlotte Rømming. Vinderen af konkurrencen udtrækkes mandag, og indtil nu er mere end 100 i spil til præmien.